Klasa: 050-01/17-02/04

Ur.br.: 311-34-01-17-01

Šibenik, 18. siječnja 2017.

*Predmet: Poziv na okrugli stol „Dijalog poslovne zajednice i Vlade Republike Hrvatske - Predstavljanje Akcijskog plana za administrativno rasterećenje gospodarstva“*

Poštovani,

Ovime Vas želimo obavijestiti da Hrvatska gospodarska komora u suradnji s Ministarstvom gospodarstva, poduzetništva i obrta 23. siječnja 2017. godine u Šibeniku organizira okrugli stol na kojem će potpredsjednica Vlade RH i ministrica gospodarstva, poduzetništva i obrta dr.sc. Martina Dalić predstaviti Akcijski plan za administrativno rasterećenje gospodarstva te će se prisutnim gospodarstvenicima omogućiti dijalog s potpredsjednicom Dalić, te ju upoznati s preprekama s kojima se susreću u svom svakodnevnom poslovanju.

***Pozivamo Vas da sudjelujete na okruglom stolu „Dijalog poslovne zajednice i Vlade Republike Hrvatske - Predstavljanje Akcijskog plana za administrativno rasterećenje gospodarstva“ koji će se održati u ponedjeljak, 23. siječnja 2016. godine u Gradskoj knjižnici Juraj Šižgorić s početkom u 15:00 sati.***

Cilj ovoga skupa je predstaviti gospodarstvenicima navedeni akcijski plan te ukazati na goruće probleme gospodarstvenika u njihovom svakodnevnom poslovanju, omogućiti izravni kontakt između gospodarstvenika i predstavnika Vlade RH te zajedno predložiti mjere i rješenja za olakšanje poslovanja.

Nakon kratkog uvodnog obraćanja predsjednika ŽK Šibenik gospodina Sože, te potpredsjednice HGK za graditeljstvo, promet i veze, gospođe Čagalj, potpredsjednica Vlade RH i ministrica, dr. sc. Martina Dalić,  predstavit će Akcijski plan nakon kojeg će se otvoriti rasprava te pružiti prilika Vama, gospodarstvenicima, za postavljanje pitanja izravno potpredsjednici Vlade RH.

U prilogu Vam dostavljamo prijavni obrazac za sudjelovanje na skupu u okviru kojega, a s ciljem što konstruktivnije i sadržajnije rasprave, je predviđeno mjesto za teme i pitanja koje biste željeli potaknuti.

Ljubazno Vas molimo da svoje sudjelovanje na Okruglom stolu potvrdite dostavom ispunjenog priloženog obrasca do petka, 20. siječnja do 12:00 sati.

Program događanja dostavljamo u privitku, a za sva dodatna pitanja možete se obratiti Županijskoj komori Šibenik (kontakt: hgksi@hgk.hr, 022 311-600).

S poštovanjem,

Ivan Soža

predsjednik ŽK Šibenik

Prilog: naveden (2 str.)